" Коронавирусът е проект за създаването на безбожен свят " " Коронавирусът е заговор за създаването на безбожен свят " : такива теории разпространява " Радио Мария " . То има многомилионен бюджет и е рупор на крайно консервативните католици в Италия . Дори Ватиканът не може да го спре . " Коронавирусът е резултат от безбожен световен заговор “ - тази теза се разпространява сред милиони слушатели на италианското " Радио Мария " . Директорът му отец Ливио Фанзага обяснява в сутрешното си предаване как , според него , се е стигнало до световната пандемия от Ковид - 19 . „ За мен тази епидемия е един криминален проект , задвижен от световните елити . Целта им : да създадат един безбожен свят “ , твърди отецът . " Проект , който цели да постави човечеството на колене " Политиката и направляваните от нея медии били част от този заговор на Сатаната , обяснява италианският свещеник и радиоводещ . И добавя : „ Това е проект , който цели да изсмуче силите на човечеството , да го постави на колене и да установи здравна диктатура . Да създаде нов свят , от който да изличи всички , които не повтарят тезите на този престъпен проект “ . Тези конспиративни теории се слушат ежедневно от 1 , 5 милиона души в Италия . Радиото е рупор на крайно консервативните католици в страната и разполага с толкова много честоти , с колкото иначе може да се похвали само държавната RAI . Публицистът Фабио Тоначи твърди , че в случая не става дума просто за радио : " Това е истинско медийно дружество с многомилионен годишен оборот " . Публицистът е имал възможност да прегледа годишния отчет на радиото : „ Става дума за над 20 милиона евро , като голямата част от парите се използва за поддръжката на гигантската техническа инфраструктура с 874 честоти “ . Радиото може да се слуша и в интернет , а освен това произвежда съдържания за социалните мрежи . Най - влиятелната католическа радиопрограма в Италия възниква през 1986 като местно радио на свещеници в Ерба близо до езерото Комо . Няколко години по - късно то се разраства , след като дялове в него закупува богатият производител на моцарела Емануеле Ферарио . Отговорен за редакционното съдържание става отец Фанзага . Програмата представлява смесица от молитви , библейски съдържания , грегориански напеви и религиозни шлагери , но веднъж дневно в едночасово предаване отецът обяснява на своите слушатели събитията по света , като не пропуска да громи защитниците на абортите , хомосексуалните , мигрантите и исляма . Според оценката на отец Фанзага , новоизбраният американски президент Джо Байдън бил „ оръдие на Сатаната “ , докато десният популист Матео Салвини е „ честен католик “ . Салвини на свой ред връща комплиментите : „ Да , аз слушам " Радио Мария " . Прегледът на печата , подготвян от отец Фанзага , винаги е точно в десетката “ . Във Ватикана не са съвсем съгласни с тази оценка . Канцеларията на Папата се извини публично , когато преди няколко години " Радио Мария " разтръби , че тогавашната серия от земетресения е наказание Божие заради приетия малко преди това закон за партньорството между хомосексуални . Ватиканът обаче няма възможност да оказва конкретно влияние върху програмата на радиото . Дарения за милиони Като частна католическа радиостанция , която междувременно е представена в над 70 страни по света , " Радио Мария " се финансира предимно от даренията на своите слушатели , пояснява публицистът Фабио Тоначи . " Разговаряли сме с бивши служители . Те разказват , че ежедневно пристигат чували с поща , в които има и пликове с банкноти или съобщения за парични преводи . В програмата на всеки час се повтарят призиви за парични дарения , които слушателите очевидно следват . А типичните слушатели на радиото са самотни възрастни жени . “ " Радио Мария " има и значителни поземлени владения . Междувременно радиото притежава над 70 недвижими имота в Италия , повечето от които са наследени от верни слушатели и слушателки .